Prestižni međunarodni naučnoistraživački projekat „**Stilistika slovenskih zemalja na razmeđu dvaju vijekova (XX–XXI)**” bavi se proučavanjem stilističkih ideja i koncepcija, kao i savremenog stanja u slovenskoj stilistici. Pokrenut je u okviru *Komisije za stilistiku Međunarodnog slavističkog komiteta* u januaru 2020. godine pod rukovodstvom istaknutog profesora iz Graca, emeritusa prof. dr Branka Tošovića (Institut für Slawistik der Karl-Franzens-Universität Graz). Međunarodna slavistička istraživanja determinišu istraživački prioriteti, čija istraživanja se realizuje upravo unutar pojedinih nacionalnih istraživačkih sredina. Međunarodni komitet slavista se i zbog toga brine da se rezultati komparativnih istraživanja realizovanih u institucijama slovenskih i neslovenskih zemalja predstavljaju na što širem međunarodnom nivou. Koordinacioni aspekt međunarodne slavističke naučnoistraživačke saradnje čini težište aktivnosti Međunarodnog komiteta slavista, jednog od najvećih i najdugovječnijih svjetskih slavističkih okupljanja, koji trenutno broji preko 40 aktivnih (i 10 neaktivnih) ko­mi­si­ja, u čijem ra­du uče­stvu­ju naučnici slo­ven­skih i ne­slo­ven­skih ze­ma­lja, po­sti­žu­ći na taj na­čin i me­đu­na­rod­no pri­hva­će­ne re­zul­ta­te. Ovakva naučna is­tra­ži­va­nja zna­ča­jan su do­pri­nos kom­plek­snom i si­ste­mat­skom upo­zna­va­nju raz­vo­ja slo­ven­skih je­zi­ka, književnosti i kul­tu­ra u ši­rem evrop­skom i glo­bal­nom kon­tek­stu. Crna Gora je članica nekoliko komisija Međunarodnog slavističkog komiteta, između ostalih Komisije za tvorbu riječi (predstavnica **prof. dr Sonja Nenezić** od 2015. godine) i Stilističke komisije (predstavnica **prof dr. Miodarka Tepavčević** od 2022. godine) u okviru koje se realizuje navedeni projekat.

Projekat je nakon četiri godine rada rezultirao sa dvije međunarodne monografije i dvije nacionalne čija izrada se privodi kraju. Opšta monografija „**Stilistika slovenskih zemalja na razmeđu dvaju vijekova (XX–XXI)**”, *In: Стилистика славянцких стран на рубеже XX–XXI веков / Slavic Stylistics at the Turn of the Century (XX–XXI),* *Južnoslovenska stilistika i poetika, Stilistika i poetika u Crnoj Gori*, kolektivna monografija, Komisija za stilistiku Međunarodnog slavističkog komiteta, Moskva, Flinta, 2023. – 465 s.; urađena je u redakciji istaknutih profesora Stanislava Gajde, koordinatora za zapadnoslovenski blok, Natalije Klušine, koordinatorke za istočnoslovenski blok, Branka Tošovića, koordinatora za južnoslovenski blok zemalja. Ukupan broj istraživača bio je 38 iz 14 zemalja. (zapadnoslovenski 12 autora iz 4 zemlje, istočnoslovenski 10 autora iz 3 zemlje, južnoslovenski 16 autora iz 7 zemalja). Iz Crne Gore istraživanjima lingvostilistike bavila se **prof. dr Miodarka Tepavčević**, a književne stilistike **doc. dr Nataša Jovović**. Opšta monografija je nakon tri i po godine istraživačkog rada publikovana 2023. godine. Obuhvatila je posljednjih pet decenija (1970–2020) i dvije oblasti lingvostilistiku i književnu stilistiku sa poetikom sa dva osnovna problema: 1. stilističke ideje i koncepcije u stilistici slovenskih zemalja; 2.  savremeno stanje stilistike u slovenskim zemljama.

Druga međunarodna monografija „**Savremena južnoslovenska metastilistika i metapoetika”**, Beograd – Grac/Graz: Stilistička komisija Međunarodnog slavističkog komiteta – Institut für Slawistik der Karl-Franzens-Universität Graz – Aletea, 2024. ‒ 580 s. [Slovenska stilistika, tom 2] posvećena je južnoslovenskom bloku zemalja i urađena je pod koordinacijom emeritusa prof. Branka Tošovića iz Graca, koji je za rješavanje ovako složenog problema formirao istraživački tim, koji je u početku uključivao 16 autora (kasnije proširen na 25 istraživača: Branko Tošović, Darin Angelovski, Marina Biti, Evdokija Borisova, Aleksandra Đurkova, Radoje Femić, Marija Ilijeva, Desislava Ivanova, Nataša Jovović, Slavčo Koviloski, Nenad Krcić, Tamara Labudović, Daniela Marot Kiš, Goran Milašin, Milana Poučki, Teodora Rabovjanova, Saša Simović, Svetlana Slijepčević Bjelivuk, Saša Stanić, Strahinja Stepanov, Diana Stolac, Amela Šehović, Lidija Tanturovska, Miodarka Tepavčević, Olga Vojičić-Komatina) iz 7 zemalja (Crna Gora, Hrvatska, Slovenija, Srbija, Makedonija, Bosna i Hercegovina, Bugarska). Konzistentnost autorskih pozicija i specifičnost stilistike u južnoslovenskom bloku zemalja dovode do toga da je za svaku zemlju riječ o dvije stilistike – jezičkoj i književnoj, ili u predloženoj terminologiji – metastilistici i metapoetici, što omogućava sagledavanje stilskog istraživanja u prostoru i lingvistike i književne kritike. U Crnoj Gori u realizaciji monografije za lingvostilisiku bila je koordinatorka **prof. dr Miodarka Tepavčević**, a za književnu stilistiku **doc. dr Nataša Jovović**. Tim za književnu stilistiku je u međuvremenu proširen sa većim brojem istraživača, pa su osim **doc. dr Nataše Jovović** uključeni i **doc. dr Olga Vojičić Komatina, doc. dr Tamara Labudović, prof. dr Saša Simović i dr Radoje Femić**. Ogroman doprinos dat je kroz gotovo 1.000 bibliografskih jedinica, a u novom zajedničkom radu ovog autorskog tima je predstavljen razvoj književne stilistike koji je obuhvatio i najznačajnije istraživače zaključno sa 2023. godinom. Sa druge strane, i broj bibliografskih jedinica iz lingvostilistike, koji je sakupila i analizirala **prof. dr Miodarka Tepavčević,** iznosi 1.000. Dakle, ukupna brojka od 2.000 bibliografskih jedinica za oba područja istraživanja svjedoči o veoma bogatom razvoju lingvostilistike i književne stilistike, odnosno metastilistike i metapoetike u Crnoj Gori za proteklih 50 godina. Južnoslovensku nauku o stilistici i poetici (posebno neke njihove oblasti, discipline i pravci) s kraja XX i početka XXI vijeka karakterišu tri procesa – intradisciplinarna konsolidacija, terminološka diferencijacija i intrakategorijalna determinacija. Iako je XX vijek u stilistici bio turbulentan, a u njegovoj drugoj polovini krizovit zbog smjene istraživačkih paradigmi i pokušaja njenog potiskivanja kao naučne oblasti i ekspanzionističkih tendencija u novonastalim pravcima (kao što je diskursna lingvistika), period od 1970. do 2020. može se smatrati konsolidacijom južnoslovenske stilistike, pa samim tim i crnogorske. Potvrda tome jeste i dato istraživanje.

Naredna faza rada posvećena izradi nacionalnih monografija – „**Savremena lingvostilistika Crne Gore”**; „**Savremena književna stilistika i poetika Crne Gore”** – biće realizovana do 2025. godine. Monografije i navedena istraživanja biće predstavljeni na narednom kongresu *Međunarodnog komiteta slavista* u Parizu 2025. godine u okviru *Komisije za stilistiku*.

Više od pola vijeka proučavanja lingvostilistike i književne stilistike dug je vremenski period, prepun turbulencija. Za njihovu budućnost potrebno je mapirati prošlost i sadašnjost, ali i postaviti puteve i pravce budućeg razvoja. Da­nas je, vi­še ne­go ikad ra­ni­je, neo­p­hod­no da upo­zna­mo sve ele­men­te crnogorskog kul­tur­nog iden­ti­te­ta, ka­ko bi­smo do­bro upo­zna­li se­be u kon­tek­stu evrop­ske kul­tu­re i ci­vi­li­za­ci­je, gdje su svi slo­ven­ski i neslovenski na­ro­di, je­zi­ci i kul­tu­re stvo­ri­li osoben kul­tur­ni ho­ri­zont ko­ji pred­sta­vlja neo­dvo­ji­vu i rav­no­prav­nu kom­po­nen­tu evrop­skog kul­tur­nog pro­sto­ra.

Prof. dr Miodarka Tepavčević